ททท. เตรียมถกเอกชนวางแผนฟื้นฟูท่องเที่ยวสงขลา 6 เม.ย.
นายสรรเสริญ เงารังษี รองผู้ว่าการด้านตลาดเอเชียและแปซิฟิกใต้ การท่องเที่ยวแห่งประเทศไทย หรือ ททท. เปิดเผยว่า ททท. เตรียมหารือร่วมกับภาคเอกชนท่องเที่ยวจังหวัดสงขลา ในวันที่ 6 เม.ย.นี้ เพื่อวางแผนฟื้นฟูภาพลักษณ์ทางการท่องเที่ยว ภายหลังเกิดเหตุระเบิดที่โรงแรมลีการ์เด้นท์ เมื่อวันที่ 31 มี.ค.ที่ผ่านมา โดย ททท. เตรียมแผนส่งเสริมการตลาด ด้วยการนำผู้สื่อข่าว และ บริษัททัวร์ ทั้งจากมาเลเซีย สิงคโปร์ อินโดนีเชีย มายังพื้นที่อำเภอหาดใหญ่ หลังจากสถานการณ์ต่างๆกลับเข้าสู่ภาวะปกติ เนื่องจากแต่ละปี มีนักท่องเที่ยวจากมาเลเซียเข้ามาประเทศไทยถึง 1.2 ล้านคน และ กว่าร้อยละ 70 เข้าผ่านทางด่านชายแดน พร้อมเตรียมโฆษณาประชาสัมพันธ์การท่องเที่ยวของไทยในประเทศดังกล่าวผ่านสื่อท้องถิ่น เช่น วิทยุ หนังสือพิมพ์ เพื่อสร้างภาพลักษณ์ที่ดีและให้นักท่องเที่ยวกลับมาอย่างรวดเร็วขณะเดียวกันได้ให้ผู้อำนวยการททท. สำนักงานกัวลาลัมเปอร์ และผู้อำนวยการททท.สำนักงานสิงโปร์ ติดตามความเคลื่อนไหวของนักท่องเที่ยวอย่างใกล้ชิด จากก่อนหน้าที่รัฐบาลสิงโปร์และมาเลเซียได้ประกาศเตือนนักท่องเที่ยวหลีกเลี่ยงการเดินทางมาภาคใต้ ซึ่งคำเตือนนี้เชื่อว่าจะกระทบต่อการเดินทางท่องเที่ยวช่วงสงกรานต์ในระยะสั้น เพราะตลาดนักท่องเที่ยวดังกล่าวเข้าใจถึงเหตุการณ์ที่เกิดขึ้น
 การท่องเที่ยวแห่งประเทศไทย หรือ ททท. เตรียมหารือร่วมกับภาคเอกชนท่องเที่ยวจังหวัดสงขลา ในวันที่ 6 เม.ย.นี้ เพื่อวางแผนฟื้นฟูภาพลักษณ์ทางการท่องเที่ยว ภายหลังเกิดเหตุระเบิดที่โรงแรมลีการ์เด้นท์ เมื่อวันที่ 31 มี.ค.ที่ผ่านมา
ททท.,ท่องเที่ยว,ฟื้นฟู,ระเบิด,วางแผน,สงขลา,เอกชน